
BIRŽŲ RAJONO SAVIVALDYBĖS MERAS

POTVARKIS
DĖL PRIĖMIMO Į BIRŽŲ RAJONO SAVIVALDYBĖS BENDROJO UGDYMO MOKYKLĄ MOKYTIS PAGAL PRIEŠMOKYKLINIO UGDYMO, BENDROJO UGDYMO PROGRAMAS, IKIMOKYKLINIO UGDYMO MOKYKLĄ MOKYTIS PAGAL PRIEŠMOKYKLINIO UGDYMO PROGRAMĄ TVARKOS APRAŠO PAKEITIMO


2025 m. gegužės 7 d. Nr. M-224
Biržai


Vadovaudamasis Lietuvos Respublikos vietos savivaldos įstatymo 25 straipsnio 5 dalimi:
1.	P a k e i č i u  Priėmimo į Biržų rajono savivaldybės bendrojo ugdymo mokyklą mokytis pagal priešmokyklinio ugdymo, bendrojo ugdymo programas, ikimokyklinio ugdymo mokyklą mokytis pagal priešmokyklinio ugdymo programą tvarkos aprašą, patvirtintą Biržų rajono savivaldybės mero 2025 m. kovo 12 d. potvarkiu Nr. M-111 „Dėl priėmimo į Biržų rajono savivaldybės bendrojo ugdymo mokyklą mokytis pagal priešmokyklinio ugdymo, bendrojo ugdymo programas, ikimokyklinio ugdymo mokyklą mokytis pagal priešmokyklinio ugdymo programą tvarkos aprašą“:
1.1. p a k e i č i u 5 punktą ir jį išdėstau taip:
„5. Priėmimo  į  Mokyklas  (išskyrus  Biržų mokyklos-darželio  „Vyturėlis“  pradinio  ugdymo, Biržų Kaštonų pagrindinės mokyklos specialiąsias (lavinamąsias) klases mokytis pagal individualizuotą pagrindinio ugdymo programą ir socialinių įgūdžių ugdymo programas) mokytis pagal priešmokyklinio, pradinio ir pagrindinio ugdymo programas kriterijai:“;
1.2.	 p a k e i č i u 7.1 papunktį ir jį išdėstau taip:
„7.1. Asmenys į bendrojo ugdymo mokyklą mokytis pagal vidurinio ugdymo programą priimami  gyvenantys  ir  gyvenamąją vietą  deklaravę  Mokyklai  priskirtoje  aptarnavimo  teritorijoje. Priėmimo mokytis pagal vidurinio ugdymo programą kriterijai:
7.1.1. pirmumo teise priimami asmenys, pageidaujantys tęsti mokymąsi pagal vidurinio ugdymo programą, baigę joje pagrindinio ugdymo programą;
7.1.2. jei pageidaujančiųjų mokytis yra daugiau nei laisvų mokymosi vietų, mokytis pirmiausia priimami asmenys, jei jie turėjo teisę šioje mokykloje mokytis pagal pagrindinio ugdymo programos antrąją dalį.“.
2. N u s t a t a u, kad šis potvarkis skelbiamas Teisės aktų registre ir Biržų rajono savivaldybės interneto svetainėje.



Savivaldybės meras								Kęstutis Knizikevičius

